ด.ช. 14 ขวบ บกพร่องทางปัญญา ไม่ขอเที่ยววันเด็ก ต้องช่วยแม่เก็บของเก่าขาย
ด.ช.14 ขวบ ยอดกตัญญู ที่สุราษฎร์ ช่วยแม่เก็บของเก่าขาย หารายได้เลี้ยงครอบครัว บกพร่องทางสติปัญญา แต่ขยันเรียน และยังเป็นตัวแทนไปแข่งวาดภาพระดับประเทศ เผยวันเด็กคงไม่ได้ไปไหน ต้องช่วยแม่หาเงิน บอกอยากได้เสื้อใหม่ รวมถึงหนังสือ ปากกา ,ที่ จ.สุราษฎร์ธานี ผู้สื่อข่าวได้รับรายงาน มีเด็กยอดกตัญญู ซึ่งทุกวันหลังเลิกเรียน จะไปช่วยแม่หาเก็บของเก่าตามถังขยะเพื่อขายเป็นค่าใช้จ่ายในครอบครัว ทราบชื่อต่อมา ด.ช.รัญชน์ ขจีจิต หรือน้องรัญชน์ อายุ 14 ปี นักเรียนชั้นมัธยมศึกษาปีที่ 2 โรงเรียนบ้านโพหวาย ต.ตลาด อ.เมือง จึงเดินทางไปตรวจสอบ,นางราตรี เศวตศิลป์ อายุ 36 ปี แม่ของ ด.ช.รัญชน์ กล่าวว่า ทางครอบครัวค่อนข้างยากจน พักอาศัยที่บ้านเช่าด้วยกัน 7 คน มีตนเอง สามี และลูกๆ ในจำนวนนี้มีพี่สาวต่างแม่ของเด็กชายรัญชน์ ซึ่งพิการตั้งแต่กำเนิดไม่สามารถช่วยเหลือตนเองได้ และตัวเด็กชายรัญชน์เองก็เป็นเด็กบกพร่องทางสติปัญญา โดยในทุกวันหลังเลิกเรียนก็จะไปช่วยเก็บหาของเก่าตามถังขยะวันละ 2-4 ชั่วโมง เพื่อขายเป็นรายได้เลี้ยงครอบครัว ซึ่งรายได้แต่ละวันก็ไม่แน่นอน ขึ้นอยู่กับชนิดของเก่าที่เจอเฉลี่ยวันละ 100-300 บาท,ด้าน ด.ช.รัญชน์ กล่าวว่า ทุกวันนี้หลังเลิกเรียนหรือวันหยุดเสาร์อาทิตย์ต้องไปช่วยครอบครัวเก็บของเก่าและขยะขาย ซึ่งไม่เคยอายใคร เนื่องจากเป็นอาชีพที่สุจริต และทำให้มีรายได้ ซื้อของกินของใช้รวมถึงค่าใช้จ่ายทางการศึกษา ส่วนวันเด็กนี้ ตนไม่อยากไปร่วม อยากช่วยแม่เก็บขยะหารายได้มากกว่า และหากได้ของขวัญวันเด็กจริงๆ อยากได้เสื้อผ้า เพราะที่มีอยู่ก็ขาดมากแล้ว ทั้งของตนเอง น้องๆ และครอบครัว เนื่องจากมีฐานะยากจน รวมถึงพวกอุปกรณ์การเรียน เช่น สมุด ปากกา ดินสอด้วย,ด้านนางศุภมาศ คงคาช่วย คุณประที่ปรึกษา ด.ช.รัญชน์ กล่าวว่า ถึงแม้ว่า ด.ช.รัญชน์ จะเป็นเด็กที่มีความบกพร่องทางสติปัญญา แต่เป็นเด็กที่มีความกตัญญู โดยในทุกๆ วันจะสามารถเห็น ด.ช.รัญชน์ กับน้องๆ ช่วยแม่เก็บขยะขาย นอกจากนี้ในเรื่องผลการเรียน ด.ช.รัญชน์ มีความสามารถและเข้าร่วมการแข่งขันวาดภาพโดยโปรแกรม Paint ได้รับเหรียญทองระดับประเทศถึง 3 ปีซ้อน และกำลังจะไปแข่งขันระดับชาติเป็นปีที่ 4 อีกครั้งในวันที่ 29 ม.ค.นี้ ,สำหรับท่านที่ต้องการช่วยเหลือ ด.ช.รัญชน์ สามารถติดต่อได้ที่ โรงเรียนบ้านโพหวาย ที่ ผอ. นายศุภชัย เวชกุล เบอร์โทรศัพท์ 087-271-2937 หรือที่คุณแม่ของ ด.ช.รัญชน์ ที่เบอร์โทรศัพท์ 061-734-3282 รวมถึงสามารถบริจาคได้ที่บัญชีธนาคารออมสิน สาขาสุราษฎร์ธานี เลขที่ 020161251671 ชื่อบัญชี ด.ช.รัญชน์ ขจีจิต  ได้ตลอดเวลา.
ด.ช. 14 ยอดกตัญญู ที่สุราษฎร์ ช่วยแม่เก็บของเก่าขาย หารายได้เลี้ยงครอบครัว บกพร่องทางสติปัญญา แต่ขยัน และยังเป็นตัวแทนแข่งวาดภาพระดับประเทศ เผยวันเด็กคงไม่ได้ไปไหน ต้องช่วยแม่หาเงิน บอกอยากได้เสื้อใหม่ รวมถึงหนังสือ ปากกา
ธารใจไทยรัฐ,เด็กยอดกตัญญู,บกพร่องทางสติปัญญา,ช่วยแม่เก็บขยะ,หารายได้,เลี้ยงครอบครัว,ยากจน,วันเด็ก,เด็กดี,สุราษฎร์ธานี,ขยัน,ตัวแทนวาดรูป,แข่งขัน,ข่าว,ข่าวทั่วไทย,ข่าวภูมิภาค,ไทยรัฐออนไลน์